NACRT

|  |
| --- |
| Srednjoročni plan rada  Agencije za javne nabavke |
| 2017.-2019*.* |
| Dokument je pripremljen u skladu s Odlukom o postupku srednjoročnog planiranja, praćenja i izvještavanja u institučijama BiH (“Službeni glasnik BiH”, broj 62/14) i Uputstvom o metodologiji u postupku srednjoročnog planiranja, praćenja i izvještavanja u institučijama BiH (“Službeni glasnik BiH”, broj 44/15) |

# SADRŽAJ

[SADRŽAJ 1](#_Toc438565161)

[Poglavlje 1: Strateški okvir 2](#_Toc438565162)

[1.2. Mandat institucije 2](#_Toc438565163)

[Poglavlje 2: Vizija i misija 3](#_Toc438565164)

[2.1. Vizija 3](#_Toc438565165)

[2.2. Misija 3](#_Toc438565166)

[Poglavlje 3: Učesnici i partneri 3](#_Toc438565167)

[Poglavlje 4: Osnovna programska opredjeljenja 3](#_Toc438565168)

[4.1. Analiza unutrašnjeg stanja i okruženja 4](#_Toc438565169)

[4.2. Srednjoročni cilj 5](#_Toc438565170)

[**4.3. Specifični ciljevi** 6](#_Toc438565171)

[Poglavlje 5: Resursi i kapaciteti potrebni za postizanje ciljeva 6](#_Toc438565172)

[5.1. Predviđeni izvori finansiranja 6](#_Toc438565173)

[5.2. Organizacioni kapaciteti 7](#_Toc438565174)

[Poglavlje 6: Okvir za praćenje provođenja plana i evaluacija rezultata 7](#_Toc438565175)

[6.1. Definisanje ključnih pokazatelja 8](#_Toc438565176)

[6.2. Metode za prikupljanje informacija o pokazateljima 9](#_Toc438565177)

[6.3. Osnovni zaključci prethodnog Izvještaja o provođenju plana rada 9](#_Toc438565178)

[Poglavlje 7: Prilozi 9](#_Toc438565179)

# Poglavlje 1: Strateški okvir

Prilikom izrade Srednjoročnog plana rada Agencije za javne nabavke Bosne i Hercegovine (u daljnjem tekstu: Agencija) za period 2016.-2018. na snazi je bila Strategija razvoja sistema javnih nabavki u Bosni i Hercegovini za period 2010-2015 godina koja proizilazila i zasnivala se na Programu prioriteta usklađivanja u zakonodavnim aktivnostima za provedbu evropskog partnerstva i privremenog sporazuma (31. decembar 2009.) i Akcioni plan za realizaciju prioriteta iz dokumenta Evropsko partnerstvo sa Bosnom i Hercegovinom, te odluku Parlamentarne skupštine Bosne i Hercegovine za pristupanje Bosne i Hercegovine Evropskoj uniji, potpisivanjem i ratifikacijom Sporazuma o stabilizaciji i pridruţivanju Bosne i Hercegovine Evropskoj uniji („Službeni glasnik BiH-Međunarodni ugovori“ broj 10/08). Ustavni osnov za sistem javnih nabavki sadržan je u u članu I tačka 4, Ustava Bosne i Hercegovine, gdje je definisano da Bosna i Hercegovina neće ometati punu slobodu kretanja lica, roba usluga i kapitala. Ustavni osnov Zakona o javnim nabavkama Bosne i Hercegovine je potvrđen odlukom Ustavnog suda BiH, broj 06/07. Ciljevi jedinstvenog sistema javne nabavke u Bosni i Hercegovini su koordinirano provođenje postupaka javnih nabavki i transparentna dodjela ugovora o javnim nabavkama, jednak tretman svih učesnika u postupcima javnih nabavki, poticanje tržišnog natjecanja i održivog privrednog rasta, te istovremeno pružanje jedinstvene pravne zaštite.

Na osnovu preporuka u izvještaju Evropske Komisije, nova Strategija razvoja sistema javnih nabavki u BiH 2016.-2021., kako je planirano treba da bude izrađena do 30.06.2016. godine, te da će za izradu iste Agencija predližiti Vijeću ministara BiH da se formira radna grupa u koju će biti uključeni svi relevantni faktori

Srednjoročni plan rada predstavlja okvir unutar rada Agencije , odnosno definiše prioritete i dugoročne ciljeve i potrebe, kao i viziju ključnih segmenata rada i djelovanja u narednom trogodišnjem periodu.

## 1.2. Mandat institucije

Mandat Agencije je da obezbjedi pravilno provođenje Zakona o javnim nabavkama kroz utvrđene nadležnosti. U skladu sa članom 92. stav (3) Zakonom o javnim nabavkama („Službeni glasnik BiH“, broj 39/14) utvrđene su sljedeće nadležnosti:

a) priprema i izrada nacrta zakona, nacrta izmjena i dopuna zakona i pratećih podzakonskih akata, u svrhu osiguranja njihove djelotvornosti i svrsishodnosti;

b) unapređenje informiranosti ugovornih organa i ponuđača o propisima o javnim nabavkama i njihovim ciljevima, postupcima i metodama;

c) objavljivanje priručnika i uputstava, kao i izrada i ažuriranje standardnih obrazaca i modela u skladu s odredbama ovog zakona;

d) pružanje tehničke pomoći i savjetodavnih mišljenja ugovornim organima i ponuđačima u vezi s pravilnom primjenom ovog zakona i podzakonskih akata;

e) uspostavljanje sistema praćenja postupaka koje provode ugovorni organi za nabavku robe, usluga i radova, s ciljem edukacije i otklanjanja uočenih nepravilnosti u pojedinačnim postupcima javnih nabavki;

f) prikupljanje podataka, izrada analize i objavljivanje informacija u vezi s postupcima javnih nabavki i dodijeljenim ugovorima o javnim nabavkama;

g) razvijanje i uspostava elektronskih informacionih sistema u oblasti javnih nabavki u Bosni i Hercegovini;

h) pokretanje, podržavanje i stvaranje pretpostavki za razvoj prakse elektronskih nabavki i komunikacija u oblasti javnih nabavki;

i) organiziranje i održavanje obuka za ovlaštene predavače i službenike za javne nabavke, objavljivanje informacija u vezi s obukama, te priprema priručnika i drugih pratećih materijala za profesionalni razvoj u oblasti javnih nabavki u skladu s podzakonskim aktom koje donosi Vijeće ministara BiH;

j) praćenje rada ovlaštenih predavača i vođenje evidencije o akreditiranim predavačima iz oblasti javnih nabavki i službenicima za javne nabavke;

k) izrada godišnjih izvještaja za Vijeće ministara BiH.

# Poglavlje 2: Vizija i misija

## 2.1. Vizija

Vizija Agencije je obezbjediti efikasan i transparentan sistem javnih nabavki .

## 2.2. Misija

Razvoj sistema javnih nabavki koji omogućava najefikasnije korištenje javnih sredstava kroz aktivnu i otvorenu konkurenciju i jednak tretman prema svima.

# Poglavlje 3: Učesnici i partneri

Međusobni odnosi organa uprave zasnivaju se, između ostalog, na saradnji, informisanju i dogovaranju, te u skladu sa tim obavezni su jedni drugima dostavljati, razmjenjivati i dijeliti iskustva, podatke i informacije potrebne za obavljanje poslova, zajednički raditi na osnivanju stručnih komisija, radnih tijela, kao i vršiti sve druge oblike međusobne saradnje u skladu sa svojim nadležnostima.

Agencija ostvaruje stalnu komunikaciju i saradnju u oblasti svog djelovanja sa institucijama BiH, entitetskim i drugim organima/tijelima BiH, kao i sa nevladinim sektorom i međunarodnim organizacijama.

# Poglavlje 4: Osnovna programska opredjeljenja

Srednjoročni cilj Agencije povezan je i izveden iz strateških ciljeva utvrđenih Strateškim okvirom za Bosnu i Hercegovinu i Srednjoročnim programom rada Vijeća ministara Bosne i Hercegovine, i njegovo ostvarivanje zasniva se na realizaciji specifičnih ciljeva, kao i provođenju programa i projekata. Prilikom definisanja ciljeva na svim nivoima koristi se SMART metoda, odnosno, svi ciljevi treba da su:

S – Specific (Specifičan)

M - Measurable (Mjerljiv)

A – Achievable (Ostvariv)

R – Realistic (Realan u odnosu na resurse)

T – Time bound (Vremenski ograničen)

Specifični ciljevi određeni su na osnovu mandata i misije Agencije, te su, u skladu sa nadležnostima, definisana tri specifična cilja. Programi, koji su instrumenti za implementaciju ciljeva, sastoje se od projekata, odnosno, skupa kompatibilnih aktivnosti koje vode ka ostvarenju zajedničkog cilja. Detaljan pregled programa i projekata Agencije, kao i pokazatelja uspjeha i rezultata prikazan je u Akcionom planu, koji se nalazi u prilogu 1. ovog Plana.

Radi razumijevanja konteksta u kojem se razvija srednjoročni plan rada i stvaranja osnove za definisanje projekata i programa, urađena je analiza unutrašnjeg stanja i okruženja u kojem radi Agencija.

## 4.1. Analiza unutrašnjeg stanja i okruženja

Za izradu analize okruženja korištena je SWOT analiza, kao osnovni instrument.

SWOT analiza sektora javnih nabavki izvršena je kroz detaljnu analizu procesa i sadržaja rada po ključnim elementima okruženja, imajući u vidu uslove za ostvarenje misije i vizije Agencije. Slijedeći dogovorenu metodologiju, prvo je izrađena tabela koja je obuhvatila sve ideje koje su dali članovi grupe, a potom je zajednički izvršena konsolidacija rezultata analize. Rezultati ovog procesa sumirani su u Tabeli 1 i Tabeli 2.

Tabela 1. Analiza unutrašnjih faktora koji utiču na Agenciju.

|  |  |  |
| --- | --- | --- |
|  | **SNAGE AGENCIJE** | **SLABOSTI AGENCIJE** |
| **Resursi** | 1. Kvalitetni kadrovi koji posjeduju visok stepen samostalnosti u radu, 2. Adekvatni informacioni sistemi vezani za javne nabavke, 3. Kvalitetna ICT oprema sa redovnim održavanjem. | 1. Nedostatak kadrova zbog nedovoljnih finansijskih sredstava za popunjavanje sistematizovanih radnih mjesta, 2. Nedostatak finansijskih sredstava za kvalitetnu edukaciju i stručno usavršavanje, 3. Nedostatak finansijskih sredstava za daljni razvoj ICT sistema. |
| **Organizacija** | 1. Kvalitetna organizacija rada u okviru postojeće sistematizacije, 2. Dobra i kvalitetna saradnja sa donatorima, 3. Kontinuirana suradnja i komunikacija sa međunarodnim i domaćim institucijama, te sudionicima postupaka javnih nabava. 4. Implementiran infomacioni sistem za upravljanje dokumentima (DMS) - OWIS | 1. Poboljšanje internog protoka informacija i redovno održavanje stručnog kolegija, 2. Neadekvatna organizaciona struktura i sistmatizacija radnih mjesta te preklapanje poslova između pojedinih sektora, 3. Preopterećenost postojećih ljudskih kapaciteta. |
| **Rezultati rada** | 1. Izvšavanje zadataka u skladnu sa rokovima, 2. Kontinuirana podrška ugovornim organima i ponuđačima, 3. Kontinuirana komunikacija i dostavljanje odgovora strankama, 4. Razvijen portal javnih nabavki, 5. Efikasno i racionalno korištenje odobrenih budžetskih sredstava. | 1. Ograničeni finansijski resursi koji su neophodni za ostvarivanje Zakonom utvrđenih nadležnosti, 2. Ne postojanje kadrova za upravljanje ljudskim resursima i međunarodnu saradnju. |

Tabela 2. Analiza vanjskih faktora koji utiču na Agenciju.

|  |  |  |
| --- | --- | --- |
|  | **Analiza PRILIKA za Agenciju** | **Analiza PRIJETNJI za Agenciju** |
| **Političke** | 1. Proces pridruživanja Evropskoj uniji i IPA II , 2. Okruženje, 3. Politički ambijent. | 1. Nedostatak političke volje za harmonizaciju propisa sa direktivama EU kao i propisa na nivou BiH, entiteta, BD i kantona. |
| **Ekonomske** | 1. Redovno finansiranje kroz Budžet 2. Obezbjeđena sredstva iz IPA II fondova, 3. Obezbjeđena srdstva iz GIZ Programa pomoći, 4. Saradnja sa WB i EBRD. | 1. Nepostojanje razvojinih strategija, 2. Nedostatak finansijskih sredstava za kadrovsko popunjavanje, 3. Nedostatak finansijskih sredstava za finansiranje razvojnih projekata, 4. Neusvajanje budžeta za tekuću godinu. |
| **Socijalne i Društvene** | 1. Saradnja sa svim učesnicima u sistemu javnih nabavki, 2. Saradnja sa NVO sektorom, 3. Suradnja sa međunarodnim i institucijama iz regije iz oblasti javnih nabava, 4. Konsultacije sa meritornim institucijama i udruženjima oko primjene propisa iz oblasti javnih nabava, 5. Konsultacije sa nevladinim sektorom oko primjene propisa u oblasti javnih nabavki. | 1. Pogrešna percepcija javnosti i NVO sektora, 2. Odlazak kvalitetnih i stručnih kadrova. |
| **Tehnološke** | 1. Help desk za pravnu i tehničku pomoć, 2. Korištenje postojećih informacionih sistema, 3. Kvalitetno održavanje ICT opreme, 4. Razvoj servisa za podršku procesa elektronskih javnih nabavki. | 1. Nepostojanje jedinstvenih registara poslovnih i privrednih subjekata u BiH, 2. Ne uvezanost postojećih registara u BiH, 3. Nepostojanje subjekata za certificiranje elektronskog potpisa. |
| **Pravne** | 1. Priprema i izrada nacrta zakona, nacrta izmjena i dopuna zakona i pratećih podzakonskih akata, u svrhu obezbjeđenja njihove djelotvornosti i svrsishodnosti, 2. Izrada priručnika za praktičnu primjenu, 3. Implementacija postojećeg zakonskog i podzakonskog okvira u cilju najefikasnijeg korištenja javnih sredstava. | 1. Sporost u procesu usvajanja i donošenja zakona i podzakonskih akata, 2. Razlike u legislativi na različitim nivioma vlasti, 3. Nepriznavanje „ekvivalentnih“ dokumenata. |

## 4.2. Srednjoročni cilj

Srednjoročni cilj Agencije je definisan od strane Direkcije za ekonomsko planiranje i konsolidovan na nivou više institucija koje doprinose istom strateškom cilju.

|  |  |
| --- | --- |
| **Srednjoročni cilj** | Unaprijediti sistem infrastrukture kvaliteta u skladu sa EU legislativama i dobrom praksom EU, efikasniju regulaciju tržišta u svrhu obezbjeđenja slobodnog kretanja roba i usluga i tržišne fer konkurencije. |

**4.3. Specifični cilj**

Polazeći od srednjoročnog cilja, Agencija je razvila i usaglasilo jedan specifični cilj.

|  |  |
| --- | --- |
| **Specifični cilj** | Unaprijediti proces i transparentnost provođenja postupaka javnih nabavki |

U skladu sa prethodno definisanim srednjoročnim i specifičnim ciljem, određeni su programi i projekti za njegovu implementaciju, što možemo vidjeti u narednoj tabeli.

Tabela 3. Programi i projekti definisani za Specifični cilj.

|  |  |
| --- | --- |
| **Specifični cilj:** Unaprijediti proces i transparentnost provođenja postupaka javnih nabavki | |
| **1.1. Razvoj i puštanje u rad novih servisa za e-nabavke** | 1.1.1.1. Uvođenje modula elektronske aukcije i priprema pratećeg podzakonskog akta  1.1.1.2. Razvijanje aplikacija za smart uređaje  1.1.1.3. Razvijanje modula za podnošenje ponuda e-Tendering i priprema pratećeg podzakonskog akta  1.1.1.4. Razvijanje modula za evaluaciju ponuda i dodjelu ugovoara e-Awarding i priprema pratećeg podzakonskog akta |
| **1.2. Obuke službenika za javne nabavke i praćenje primjene zakona i podzakonskih akata** | * + - 1. Monitoring postupaka javnih nabavki   1.2.1.2. Izgradnja sistema obuka |

# Poglavlje 5: Resursi i kapaciteti potrebni za postizanje ciljeva

## 5.1. Predviđeni izvori finansiranja

Troškovi koji nastaju u toku realizacije srednjoročnog plana spadaju u sljedeće osnovne kategorije: bruto plate i naknade, naknade troškova uposlenih, izdaci za materijal i usluge i kapitalna ulaganja.

Organizacioni dio Agencije koji dodaje vrijednost svim projektima, a samim tim i programima, je Ured direktora.

Za realizaciju programa i pripadajućih projekata, a u cilju implementacije postavljenog srednjoročnog i specifičnih ciljeva definisanih Srednjoročnim planom rada Agencije za period 2017.-2019., planirano je ukupno 3.758.000 KM sredstava iz budžeta. U ovom trogodišnjem periodu, planirana je i donacija GIZ bez trenutnih podataka o finansijskim.


## 5.2. Organizacioni kapaciteti

Agencija trenutno upošljava 24 zaposlena, što čini 75% od planiranog broja zaposlenih prema Pravilniku o unutrašnjoj organizaciji Agencije za javne nabavke BiH, broj: 01-50-430-6/08 od 24.04.2008.godine i broj: 01-50-430-6-1/08 od 11.02.2010.godine. U narednom periodu se očekuje prilagođavanje unutrašnje organizacione strukture u svrhu optimizacije procesa i zadataka.

U projektiranom periodu (2017. – 2019.) Agencija će kontinuirano raditi na jačanju i razvoju kadrovskih kapaciteta kroz redovne obuke, u organizaciji Agencije za državnu službu, i/ili specijalizovane obuke.

# Poglavlje 6: Okvir za praćenje provođenja plana i evaluacija rezultata

U cilju praćenja aktivnosti na implementaciji srednjoročnog cilja i evaluacije rezultata u navedenom periodu, utvrđeni su i definirani ključni pokazatelji uspjeha i rezultata. Sljedeći primjer pokazuje kako bi izgledali pokazatelji na različitim logičkim nivoima ciljeva srednjoročnog plana:



Grafikon 1. Vrste pokazatelja prema hijerarhiji ciljeva srednjoročnog plana

## 6.1. Definisanje ključnih pokazatelja

U narednim tabelama prikazani su pokazatelji uspjeha za ciljeve i pokazatelji rezultata za programe, zajedno sa njihovim početnim i očekivanim vrijednostima na kraju trogodišnjeg perioda. Detaljan pregled pokazatelja i njihovih vrijednosti po godinama može se vidjeti u Akcionom planu, koji se nalazi u prilogu 1. ovog Plana.

Tabela 4. Pokazatelji uspjeha srednjoročnog cilja.

|  |  |  |  |
| --- | --- | --- | --- |
| **Srednjoročni cilj:** | Unaprijediti sistem infrastrukture kvaliteta u skladu sa EU legislativama i dobrom praksom EU, efikasniju regulaciju tržišta u svrhu obezbjeđenja slobodnog kretanja roba i usluga i tržišne fer konkurencije. | | |
| Pokazatelji uspjeha | | Početna vrijednost (%) 2016. | Očekivana vrijednost (%) 2019. |
| Procenat transparentno oknončanih procedura javnih nabavki | | 50 | 65 |

Tabela 5. Pokazatelji uspjeha Specifičnog cilja.

|  |  |  |  |
| --- | --- | --- | --- |
| **Specifični cilj:** | Unaprijediti proces i transparentnost provođenja postupaka javnih nabavki | | |
| Pokazatelji uspjeha | | Početna vrijednost (%) 2016. | Očekivana vrijednost (%) 2019. |
| Stepen zadovoljstava korisnika uslugama AJN | | 70 | 95 |

Tabela 6. Pokazatelji rezultata za programe u okviru Specifičnog cilja.

|  |  |  |
| --- | --- | --- |
| **Specifični cilj:** Unaprijediti proces i transparentnost provođenja postupaka javnih nabavki | | |
| **Program 1.1.**  Razvoj i puštanje u rad novih servisa za e-nabavke | | |
| Pokazatelji uspjeha | Početna vrijednost (%) 2016. | Očekivana vrijednost (%) 2019. |
| Procenat korisnika servisa | 50 | 85 |
| Sofisticiranost usluge provođenja postupaka javnih nabavki elektronskim putem | 50 | 85 |
| **Program 1.2.**  Obuke službenika za javne nabavke i praćenje primjene zakona i podzakonskih akata | | |
| Pokazatelji uspjeha | Početna vrijednost (%) 2016. | Očekivana vrijednost (%) 2019. |
| Procenat pregledanih izvora monitoringa | 10 | 25 |
| Pokazatelji uspjeha | Početna vrijednost (broj) 2016. | Očekivana vrijednost (broj) 2019. |
| Jačanje kapaciteta ugovornih organa kroz broj educiranih službenika za javne nabavke | 60 | 120 |

## 6.2. Metode za prikupljanje informacija o pokazateljima

Agencija informacije o pokazateljima rezultata i pokazateljima uspjeha prikuplja iz svih dostupnih izvora koji su na raspolaganju.

Prikupljanje podataka će se provoditi kontinuirano.

## 6.3. Osnovni zaključci prethodnog Izvještaja o provođenju plana rada

Obaveza izrade srednjoročnog plana rada institucija BiH uvedena je Odlukom o postupku srednjoročnog planiranja, praćenja i izvještavanja u institucijama BiH („Službeni glasnik BiH”, broj 62/14), a primjenjuje se od 1.1.2015. godine.

Ovaj dokument predstavlja prvi srednjoročni plan rada Agencije.

# Poglavlje 7: Prilozi

|  |  |
| --- | --- |
| **Prilog 1:** | **Akcioni plan Srednjoročnog plana rada Agencije** |
| **Prilog 2:** | **Pregled zakona i drugih propisa predviđenih Srednjoročnim planom rada Agencije** |